
అభ్యర్థి సామర్థ్యమే గీటురాయి: ఆర్ఎస్ఎస్ న్యూఢిల్లీ, జనవరి 8: కులాన్ని ఓటుబ్యాంకుగా వాడుకోవడం ప్రజాస్వామ్య వ్యవస్థకు మంచిది కాదని రాషీ్ట్రయ స్వయంసేవక్ సంఘ్ (ఆర్ఎస్ఎస్) పేర్కొంది. కులాన్ని బట్టి గాక అభ్యర్థి గుణగణాల ఆధారంగా ఓటేయాలని విజ్ఞప్తి చేసింది. ‘మన దేశంలో కులవిభేదాలు తీవ్రమయ్యాయి. కులవివక్ష ఘోరమైన సామాజిక దురాగతం. దీనిని అత్యవసరంగా రూపుమాపాలి’ అని సంఘ్ సంయుక్త ప్రధాన కార్యదర్శి, బీజేపీలో సంఘ్ పర్యవేక్షకుడు కృష్ణగోపాల్ పిలుపిచ్చారు. ఆదివారమిక్కడ పుస్తక మహోత్సవంలో పాల్గొన్న ఆయన.. సంఘ్ దివంగత నేత బాలాసాహెబ్ దేవరస్ రచించిన ‘సామాజిక సమరస్త లేదా హిందూత్వ’ అనే పుస్తకాన్ని ఆవిష్కరించారు. స్వార్థ ప్రయోజనాల కోసం కొందరు కులాన్ని ఓటుబ్యాంకుగా వాడుకుంటున్నారని, కులాన్ని చూసిగాక అర్హత, నైపుణ్యాలను బట్టి ఎవరినైనా ఎన్నుకోవాలని ఈ సందర్భంగా అన్నారు. ‘నవీన ఆలోచనలు, ఆవిష్కరణలను హిందూత్వ గౌరవిస్తుంది. అందులో స్తబ్దత ఉండదు. వాదనలు, చర్చలకు వీలు కలిగిస్తుంది’ అని తెలిపారు.

abhyarthi saamarthyame geeturaayi: arss newdhilly, janavari 8: kulaanni otubyaankugaa vaadukovadam prajaaswaamya vyavasthaku manchidi kaadani rasheetraya swayamsevak sangh (arss) perkondi. kulaanni batti gaaka abhyarthi gunaganaala aadhaaramgaa oteyaalani vignapti chesindi. ‘mana desamlo kulavibhedaalu teevramayyaayi. kulavivaksha ghoramaina saamaajika duragatam. deenini atyavasaramgaa roopumaapaali’ ani sangh samyukta pradhaana kaaryadarsi, beejeepeelo sangh paryavekshakudu krishnagopal pilupicchaaru. aadivaaramikkada pustaka mahotsavamlo palgonna aayana.. sangh divangata netha balasaheb devaras rachinchina ‘saamaajika samarasta leda hindutva’ ane pustakaanni aavishkarinchaaru. swaartha prayojanaala kosam kondaru kulaanni otubyaankugaa vaadukuntunnaarani, kulaanni chusigaaka arhata, naipunyaalanu batti evarinainaa ennukovaalani ee sandarbhamgaa annaru. ‘naveena aalochanalu, aavishkaranalanu hindutva gowravistundi. andulo stabdata undadu. vaadanalu, charchalaku veelu kaligistundi’ ani telipaaru.